Leslie Audus

Leslie John Audus (født 9. desember 1911 i Isleham i Cambridgeshire, død 5. mai 2011 i Cambridgeshire) var en britisk botaniker som var med i Royal Air Force Volunteer Reserve og satt fengslet i japanske fangeleirer under den andre verdenskrig. Som krigsfange dyrket Audus gjær og soya som han og de andre krigsfangene brukte som mat.Telegraph.co.uk – Obituaries, Professor Leslie Audus Fangeleiren han satt ble frigjort 1. august 1945.

Audus ble utdannet ved Soham Grammar School, og i 1929 ble han tildelt et stipend til Downing College i Cambridge.Meiosis.org.uk – Audus, Leslie John (1911 – 2011)  (Av David Price. Publisert 10. mai 2011) Audus arbeidet som professor ved Bedford College i London. Audus skrev bøkene Plant Growth Substances og Spice Island Slaves. Han var i tillegg medforfatter av læreboken The Biochemistry and Physiology of Herbicides, som ble publisert i 1964. Mellom 1965 og 1974 satt Audus som redaktør for Journal of Experimental Botany.

 Referanser 

Kategori:Britiske botanikere
Kategori:Personer fra distriktet East Cambridgeshire
Kategori:Botanikere på 1900-tallet
Kategori:Botanikere på 2000-tallet